wannaphong/clean_thaiwikipedia huggingface dataset:
# ริลา
ริลา  เป็นเทือกเขาทางตะวันตกเฉียงใต้ของบัลแกเรีย และเทือกเขาที่สูงที่สุดของบัลแกเรียและคาบสมุทรบอลข่าน โดยมียอดเขาสูงสุดเป็นมุซาลาที่ 2,925 เมตร เทือกเขานี้เป็นเทือกเขาที่สูงที่สุดเป็นอันดับหกในทวืปยุโรป (เมื่อภูเขาแต่ละลูกวัดที่ยอดเขาสูงสุดเท่านั้น) หลังเทือกเขาคอเคซัส เทือกเขาแอลป์ เซียร่าเนวาดา เทือกเขาพิเรนีส และภูเขาเอตนา นอกจากนี้ยังเป็นภูเขาที่โดดเดี่ยวทางภูมิประเทศอันดับ 4 ในทวีปยุโรป มากกว่าหนึ่งในสามของภูเขาเป็นส่วนหนึ่งของอุทยานแห่งชาติริลา ส่วนที่เหลืออยู่ภายในอุทยานธรรมชาติอารามริลา 

ริลามีทะเลสาบน้ำแข็งอยู่มากมาย (ประมาณ 200 แห่ง) และน้ำพุร้อนในบริเวณรอยเลื่อนที่ฐานของภูเขา แม่น้ำที่ยาวที่สุดและลึกที่สุดของบอลข่านบางส่วนมาจากริลา ได้แก่ Maritsa, Iskar และ Mesta

ทางด้านวัฒนธรรม ริลามีชื่อเสียงในเรื่องอารามริลา ซึ่งเป็นอารามที่ใหญ่และสำคัญที่สุดของบัลแกเรียซึ่งก่อตั้งขึ้นในศตวรรษที่ 10 โดยนักบุญจอห์นแห่งริลา นอกจากสถานที่สำคัญทางวัฒนธรรมแล้ว ภูเขาแห่งนี้ยังมีชื่อเสียงในเรื่องทะเลสาบริลาทั้งเจ็ด
# สตาร์ลิงก์ (โครงข่ายดาวเทียม)
สตาร์ลิงก์  เป็นโครงข่ายดาวเทียมเชิงพาณิชย์ที่อยู่ระหว่างการพัฒนาโดยบริษัทสัญชาติอเมริกา สเปซเอ็กซ์ เพื่อพัฒนาดาวเทียมที่ต้นทุนต่ำ แต่ประสิทธิภาพสูง และรองรับตัวรับส่งสัญญาณภาคพื้นของผู้ใช้บริการ เพื่อให้บริการอินเทอร์เน็ตผ่านดาวเทียม นอกจากนี้ สเปซเอ็กซ์ยังวางแผนที่จะขายดาวเทียม โดยอาจใช้ตัวดาวเทียม (Bus) ในทางการทหาร วิทยาศาสตร์ และการสำรวจอวกาศSpaceX Seattle 2015, 16 January 2015.
 อ้างอิง
# แม็ตต์ เกรนิง
แมทธิว เอบราม เกรนิง (  เกิด 15 กุมภาพันธ์ 1954) เป็นนักเขียนการ์ตูน นักเขียน โปรดิวเซอร์ ผู้ผลิตแอนิเมชัน และนักพากย์ชาวอเมริกัน เขาเป็นผู้สร้างการ์ตูน Life in Hell (1977–2012) และละครโทรทัศน์ เดอะซิมป์สันส์ (1989–ปัจจุบัน), ป่วนฮาโลกอนาคต (1999–2003, 2008–2013), และ ดิสเอนแชนท์เมนต์ (2018–ปัจจุบัน) เดอะซิมป์สันส์ เป็นภาพยนตร์ชุดทางโทรทัศน์ที่ออกอากาศมายาวนานที่สุดในประวัติศาสตร์สหรัฐ และภาพยนตร์ชุดและซิตคอมแอนิเมชันที่ออกอากาศมายาวนานที่สุดของสหรัฐ
# ถิ่นผู้ดี
ถิ่นผู้ดี เป็นบทประพันธ์ของ กันตา ได้นำมาสร้างเป็นภาพยนตร์ไทยและละครโทรทัศน์ไทยมาแล้ว 2 ครั้งด้วยกัน"ออย-ฟิล์ม" กู้หน้าเรตติ้งละครเย็น 7 สีตัดสินใจส่ง "ถิ่นผู้ดี" ลงจอดาราเดลี่ ฉบับเมื่อวันที่ 2 เมษายน 2561

 การสร้างเป็นภาพยนตร์ไทยและละครโทรทัศน์ 
ถิ่นผู้ดี (ครั้งที่  1 พ.ศ. 2508) เป็นภาพยนตร์ไทยและเป็นบทประพันธ์ของ กันตา และเป็นบทโทรทัศน์ของ ผลิตโดย บริษัท สนั่นศิลป์ ภาพยนตร์ จำกัดกำกับการแสดงโดย สนั่น จรัสศิลป์ นำแสดงโดย มิตร ชัยบัญชา, เพชรา เชาวราษฎร์ และนักแสดงร่วมอีกคับคั่ง ออกฉายภาพยนตร์เมื่อวันที่ 16 กรกฎาคม พ.ศ. 2508 ที่โรงภาพยนตร์เอ็มไพร์

ถิ่นผู้ดี (ครั้งที่ 2 พ.ศ. 2561)ฟิล์ม-อิงฟ้า ปะทะเดือด ออย ห้ามโดนตบหน้าฟรีไทยรัฐ
ฉบับเมื่อวันที่ 2 พฤษภาคม 2561 เป็นละครโทรทัศน์ไทยและเป็นบทประพันธ์ของ กันตา โทรทัศน์ของ พิง ลำพระเพลิง ผลิตโดยบริษัท กันตนา กรุ๊ป จำกัด (มหาชน)กำกับการแสดงโดย อินทนนท์ รัตนากาญจน์ นำแสดงโดย ธนา สุทธิกมล, ฉัตรดาว สิทธิผล, ชยพล บุนนาค, อิงฟ้า เกตุคำ, พรสวรรค์ มะทะโจทย์, ภูษณะ บัวงาม, ขวัญกวินท์ ธำรงรัฐเศรษฐ์, วิรายา ภัทรโชคชัย, เนาวรัตน์ ยุกตะนันท์, ทูน หิรัญทรัพย์, กฤตย์ อัทธเสรี, จิระวดี อิศรางกูร ณ อยุธยา และนักแสดงร่วมอีกคับคั่งออกอากาศทางสถานีช่อง 7 เอชดี ทุกวันจันทร์ พฤหัสบดี เวลา 18.50 และวันศุกร์ เวลา 18.30 น. เริ่มเวลาออกอากาศเสนอเป็นตอนแรกเมื่อวันพุธที่ 4 เมษายน พ.ศ. 2561 และออกอากาศเป็นตอนสุดท้ายเมื่อวันพุธที่ 16 พฤษภาคม พ.ศ. 2561“ออย” คุกเข่าขอแต่งงาน “ฟิล์ม” ปิดฉาก “ถิ่นผู้ดี” งดงามผู้จัดการASTV ฉบับเมื่อวันที่ 11 พฤษภาคม 2561 ต่อจากละครเรื่องเขยผู้ใหญ่ สะใภ้กำนัน“ออย”ควง”ฟิล์ม”บวงสรวง”ถิ่นผู้ดี” รับหน้าที่”ป๋าดัน”-แย้มเคล็ดปักธูปข่าวสด ฉบับเมื่อวันที่ 7 กุมภาพันธ์ 2561

 นักแสดง 
นักแสดง พ.ศ. 2508 
ภาพยนตร์ไทยปี พ.ศ. 2508บทบาทนักแสดงนำครองฤทธิ์ (ฤทธิ์)มิตร ชัยบัญชา ฝนโปรย วรุณประภา (ฝน)  เพชรา เชาวราษฎร์
 นักแสดง พ.ศ. 2561 
ละครโทรทัศน์ปี พ.ศ. 2561บทบาทนักแสดงนำ ครองฤทธิ์ ธนา สุทธิกมล ฝนโปรย / วรุณประภา  ฉัตรดาว สิทธิผลครองเดช  อัครพรรฒ บุนนาคนิชา อิงฟ้า เกตุคำรังรอง ขวัญกวินท์ ธำรงรัฐเศรษฐ์ธวัต  ภูษณะ บัวงามครองขวัญ  พรสวรรค์ มะทะโจทย์บทบาทนักแสดงสมทบรวิตตรีวรัตถ์ ชุติวัฒน์ขจรชัยคุณหญิงสะอาดจิต  เนาวรัตน์ ยุกตะนันท์นายพลชูพงศ์  ทูน หิรัญทรัพย์ดวงกฤตย์ อัทธเสรีคุณหญิงนวลวรรรณจิระวดี อิศรางกูร ณ อยุธยาแก้ว แวร์ โซวสมรจารุศิริ ภูวนัยน้าเท่งกล้วย เชิญยิ้มแจ่มนริสา พรหมสุภาดาวณธษา เวชประสิทธิ์สายรุ้ง วิรายา ภัทรโชคชัยประกิต กิ๊ฟ ชวนชื่นจิ๊บธนาฤทธิ์ รอดทัศนา บทบาทนักแสดงรับเชิญคุณหญิงนภาวรรณนาตยา จันทร์รุ่งวาทิตจิรกิตติ์ สุวรรณภาพ
# วังแดร์เลย์ จีอัส มารีญู
วังแดร์เลย์ จีอัส มารีญู  หรือที่รู้จักกันในชื่อ แดร์เลย์ (เกิด 29 ธันวาคม พ.ศ. 2530) เป็นนักฟุตบอลชาวบราซิล เล่นในตำแหน่งกองหน้าContratação  C.D. Aves 

ประวัติ
แดร์เลย์เกิดที่เซาลูอีส เขาได้เริ่มเล่นฟุตบอลกับเซอารา และได้เล่นให้กับหลายสโมสรฟุตบอลในลีกของประเทศบราซิล

ในวันที่ 25 มิถุนายน พ.ศ. 2556 แดร์เลย์ได้เซ็นสัญญา 4 ปีกับมารีตีมู สโมสรในปรีไมราลีกา เขาลงเล่นในฤดูกาล 2013–14 ด้วยการทำ 16 ประตูให้กับสโมสรในการแข่งขันลีก และ 18 ประตูในการลงเล่น 34 นัดทุกการแข่งขัน จากฟอร์มในการลงเล่นของเขาทำให้ได้รับความสนใจจากสปอร์ติงลิสบอนและไบฟีกา

ในวันที่ 16 กรกฎาคม พ.ศ. 2557 แดร์เลย์ได้เซ็นสัญญา 4 ปีกับไบฟีกา ซึ่งเป็นทีมแชมป์ลีกโปรตุเกสในขณะนั้น ต่อมาในวันที่ 10 สิงหาคม พ.ศ. 2557 เขาได้ลงเล่นนัดแรกในการแข่งขันซูเปร์คัพ และทีมได้ชนะเลิศในนัดนั้น โดยเป็นรางวัลถ้วยใหญ่ครั้งแรกในชีวิตของเขา ต่อมาในวันที่ 5 ตุลาคม เขาทำประตูแรกกับไบฟีกาได้ในนัดที่ชนะอารูกา 4–0 ในการแข่งขันปรีไมราลีกา

ในวันที่ 20 กรกฎาคม พ.ศ. 2558 แดร์เลย์ได้ถูกยืมตัวไปคัยเซริสพอร์ สโมสรฟุตบอลในประเทศตุรกี ด้วยสัญญายืมตัวจนจบฤดูกาล ฤดูกาลถัดมา ได้ถูกยืมตัวไปยังเชียปัส สโมสรในประเทศเม็กซิโก ด้วยสัญญายืมตัวตลอดฤดูกาลพร้อมเงื่อนไขในการซื้อขาดhttp://www.lance.com.br/futebol-internacional/derley-emprestado-pelo-benfica-atuara-lado-volante-botafogo.htmlhttp://www.maisfutebol.iol.pt/transferencias/12-07-2016/benfica-derley-emprestado-ao-jaguares-chiapas

ในวันที่ 24 มิถุนายน พ.ศ.2562 เมืองทอง ยูไนเต็ด ตัดสินใจเซ็นสัญญาคว้าตัววันแดร์เลย์ ดิอาส มารินโญ่ "แดร์เลย์" พร้อมกับนักเตะชาวญี่ปุ่น-ฟิลิปปินส์ ไดซูเกะ ซาโต มาร่วมทัพอย่างเป็นทางการ

เกียรติประวัติ
ไบฟีกา
ปรีไมราลีกา: 2014–15
ตาซาดาลีกา: 2014–15
ซูแปร์ตาซากังดีดูดึออลีไวรา: 2014
ชลบุรี
 ไทยลีก 2: 2567–68
# Libra
Libra อาจหมายถึง
 ราศีตุล
 กลุ่มดาวคันชั่ง
 ลิบรา - สกุลเงินคริปโต
# ปราสาทบราติสลาวา
ปราสาทบราติสลาวา  เป็นปราสาทหลักของบราติสลาวาเมืองหลวงของสโลวาเกีย เป็นอาคารรูปสี่เหลี่ยมผืนผ้าขนาดใหญ่ที่มีหอคอยอยู่สี่มุม ตั้งอยู่บนเนินเขาหิน Little Carpathians เหนือแม่น้ำดานูบกลางบราติสลาวา ด้วยขนาดและที่ตั้งทำให้เป็นจุดเด่นของเมืองมานานหลายศตวรรษ

สถานที่ตั้งสามารถเห็นมุมมองที่ยอดเยี่ยมของบราติสลาวา ออสเตรีย และบางส่วนของฮังการีในวันที่สภาพอากาศดี มีตำนานหลายเรื่องเชื่อมโยงกับประวัติศาสตร์ของปราสาท

 ที่ตั้งปราสาท 
 ตัวปราสาท 
ตัวปราสาทประกอบด้วยหอคอยสี่ที่ (แต่ละมุม) และลานภายในที่มีบ่อน้ำลึก 80 ม. (260 ฟุต) หอคอยที่ใหญ่ที่สุดและสูงที่สุดคือหอคอยคราวน์ที่มุมตะวันตกเฉียงใต้ หอคอยขนาด 47 ม. (154 ฟุต) สร้างขึ้นในศตวรรษที่ 13 และเริ่มขึ้นในช่วงกลางปี 1500 เป็นระยะเวลาประมาณ 200 ปี เป็นที่สวมมงกุฎเพชรแห่งฮังการี ผนังด้านนอกและทางเดินภายในมีชิ้นส่วนขององค์ประกอบการก่อสร้างแบบกอธิคและยุคฟื้นฟูศิลปวิทยา ประตูทางเข้ามีกำแพงล้อมรอบจากศตวรรษที่ 16 ยังคงปรากฏให้เห็นทางด้านตะวันออกของทางเข้าหลัก ด้านหลังทางเข้าเป็นทางที่นำไปสู่บันไดขนาดใหญ่ซึ่งจะนำไปสู่นิทรรศการของพิพิธภัณฑสถานแห่งชาติสโลวักบนชั้นสอง ปีกตะวันตกของชั้นนี้มีห้องโถง 4 ห้องสำหรับ Treasure Chamber (เปิดในปี 1988) ที่มีการรวบรวมโบราณวัตถุที่มีค่าที่สุดและวัตถุอื่น ๆ ของสโลวาเกียรวมถึงรูปปั้นยุคก่อนประวัติศาสตร์ที่เรียกว่า Venus of Moravany ส่วนชั้นสามเป็นที่จัดแสดงนิทรรศการประวัติศาสตร์สโลวาเกีย ชั้นแรกทางด้านใต้ของอาคารเป็นที่ตั้งของห้องพักของรัฐสภาสโลวัก สภาแห่งชาติของสาธารณรัฐสโลวัก รวมถึงเครื่องเรือนจากศตวรรษที่ 16 ทางด้านทิศเหนือของอาคาร อดีตโบสถ์บาร็อค เป็นที่ตั้งของ Music Hall ที่จัดคอนเสิร์ต ลานภายในมีทางเข้าสู่ Knights Hall

 ทางเข้า 
 Sigismund Gate ทางตะวันออกเฉียงใต้ - เป็นที่ตั้งปราสาทดั้งเดิมที่ได้รับการอนุรักษ์ไว้อย่างดีที่สุดซึ่งสร้างขึ้นในศตวรรษที่ 15
 Vienna Gate ทางตะวันตกเฉียงใต้ - สร้างขึ้นในปี 1712
 Nicholas Gate ทางตะวันออกเฉียงเหนือ - สร้างขึ้นในศตวรรษที่ 16
 Leopold Gate
 อาคารอื่น ๆ 
ไปทางทิศตะวันตกของอาคารหลักเป็นอาคาร Hillebrandt ที่สร้างขึ้นใหม่ซึ่งสร้างขึ้นในปี 1762 และถูกทำลายโดยไฟในปี 1811 และยังมีลานแห่งเกียรติยศเป็นพื้นที่ตรงหน้าก่อนทางเข้าปราสาทมีตั้งแต่ปลายศตวรรษที่ 18

ไปทางทิศตะวันออกของปราสาทสร้างเป็นกลุ่มอาคาร Great Moravian basilica (ศตวรรษที่ 9), Church of St Savior (ศตวรรษที่ 11) และอื่น ๆ วัตถุยุคกลางต้นถูกระบุไว้บนพื้นดิน การค้นพบทางโบราณคดีที่แท้จริงนั้นอยู่ใต้กลุ่มวัตถุที่ระบุไว้นี้โดยตรง

ที่อยู่ติดกับ Nicholas Gate ซึ่งเป็นประตูกอธิคจากศตวรรษที่ 15 ในจตุรัสตะวันออกเฉียงเหนือคือ Lugiland Bastion เป็นอาคารสามชั้นที่มีอายุตั้งแต่ศตวรรษที่ 17 ซึ่งปัจจุบันเป็นที่ตั้งของสภาแห่งชาติของสาธารณรัฐสโลวักและคอกม้าแบบบาร็อค (ปัจจุบันเป็นร้านอาหารชื่อดัง) มีสวนอังกฤษตั้งอยู่ทางทิศใต้ของคอกม้า

ชายแดนทางตอนเหนือของที่ตั้งปราสาทถสร้างขึ้นโดยอาคารสไตล์บาโรกที่มีอายุตั้งแต่ศตวรรษที่ 18 ซึ่งปัจจุบันเป็นที่ตั้งของพิพิธภัณฑสถานแห่งชาติสโลวักและการบริหารปราสาท
# ดิเอม
ดิเอม (รู้จักมาก่อนในชื่อ ลิบรา) เป็นระบบการชำระเงินบนบล็อกเชนที่ได้รับอนุญาต ซึ่งเสนอโดยเฟซบุ๊ก บริษัทโซเชียลมีเดียของอเมริกา แผนดังกล่าวยังรวมถึงสกุลเงินส่วนตัวที่ใช้เป็นคริปโทเคอร์เรนซี

สกุลเงินและเครือข่ายยังไม่มีและมีเพียงรหัสทดลองพื้นฐานเท่านั้นที่ได้รับการเผยแพร่ เดิมมีแผนเปิดตัวในปี พ.ศ. 2563

โครงการสกุลเงินและธุรกรรมจะต้องได้รับการจัดการและมอบความไว้วางใจให้กับสมาคมดิเอม ซึ่งเป็นองค์กรสมาชิกของบริษัทต่าง ๆ ตั้งแต่การชำระเงิน, เทคโนโลยี, โทรคมนาคม, ตลาดออนไลน์ และการร่วมทุน และองค์กรไม่แสวงหาผลกำไร

ก่อนเดือนธันวาคม พ.ศ. 2563 โครงการนี้เดิมชื่อ ลิบรา 

 ระบบการเงิน 
ระบบการเงินลิบราได้มีข่าวลือออกมาช่วงแรกในช่วงพฤษภาคม 2562 
และรายละเอียดเพิ่มเติมในเดือนถัดมาFacebook to launch cryptocurrency backed by Uber, PayPal Mastercard and Visa TechAhead Inc. Accessed June 17 2019. 
และเปิดตัวอย่างเป็นทางการวันที่ 18 มิถุนายน 2562 พร้อมกับเอกสารเผยแพร่ไวต์เปเปอร์กล่าวถึงโครงสร้างภายใต้ลิบราและเป้าหมายของโครงการลิบรา ลิบราวางแผนเปิดให้บริการในปี พ.ศ. 2563 ในรูปแบบของสเตเบิลคอยน์ ส่งผลให้ลิบราจะได้รับการรองรับจากสินทรัพย์ทางการเงิน อาทิเช่น ระบบตะกร้าเงิน โดยเฟซบุ๊กวางแผนไว้ว่าจะมีการรวมเงินจากสมาชิกบริษัทละ $10 ล้านเหรียญสหรัฐเป็นเงินที่รองรับระบบสถานะทางการเงินของลิบราในวันเปิดตัว

ลักษณะการเงินของลิบราจะไม่อิงการทำเหมืองคริปโตเหมือนระบบเงินคริปโตสกุลอื่น โดยในช่วง 5 ปีแรก จะมีเพียงแต่สมาชิกของสมาคมลิบราที่สามารถทำธุรกรรมทางการเงินได้เท่านั้น โดยใช้งานผ่านระบบบล็อกเชนที่ได้รับอนุญาต และจะมีการปรับเปลี่ยนระบบการทำธุรกรรมทางการเงินโดยให้ไม่ต้องมีการอนุญาตในช่วง 5 ปีถัดไป

 สมาคมลิบรา 
สมาคมลิบราได้ถูกจัดตั้งขึ้นจากสมาชิก 28 แห่ง โดยจัดตั้งขึ้นที่กรุงเจนีวา ประเทศสวิตเซอร์แลนด์ ประกอบด้วย
 การเงิน:  เพย์แพล, เพย์ยู, มาสเตอร์การ์ด, สไตรป์, วีซา
 ตลาดออนไลน์: บุ๊กกิงโฮลดิงส์,  คาลิบรา (บริษัทลูกของเฟซบุ๊ก) ฟาร์เฟตช์, ลิฟต์, มาร์คาโดปาโก, สปอทิฟาย,  อีเบย์, อูเบอร์
 สื่อสาร: อีเลียด, วอดาโฟน
 บล็อกเชน: Anchorage, Bison Trails, Coinbase, Xapo
 เวนเจอร์แคปิตอล: Andreessen Horowitz, Breakthrough Initiatives, Ribbit Capital, Thrive Capital, Union Square Ventures
 องค์กรไม่แสวงหากำไร: Creative Destruction Lab, Kiva, Mercy Corps, Women's World Banking

สมาคมลิบราวางแผนขยายสมาชิกไปถึง 100 หน่วยงานในอนาคต และจะมีการเปลี่ยนผู้นำจากเฟซบุ๊กภายหลังจากปี 2562
# แพขยะมหาสมุทรอินเดีย
แพขยะมหาสมุทรอินเดีย (Indian Ocean garbage patch) ค้นพบเมื่อปี ค.ศ. 2010 เป็นวงวนใหญ่ของขยะมหาสมุทร บริเวณห้วงน้ำด้านบนของมหาสมุทรอินเดียกลาง แพขยะมหาสมุทรอินเดียเป็นหนึ่งในห้าของแพขยะใหญ่ในมหาสมุทรFirst Voyage to South Atlantic Pollution Site SustainableBusiness.com NewsNew garbage patch discovered in Indian Ocean , Lori Bongiorno, Green Yahoo, 27 July 2010]Opinion: Islands are 'natural nets' for plastic-choked seas  Marcus Eriksen for CNN, Petroleum, CNN Tech 24 June 2010Our Ocean Backyard: Exploring plastic seas , Dan Haifley, 15 May 2010, Santa Cruz SentinelLife aquatic choked by plastic  14 November 2010, Times Live แพนี้ไม่ได้เป็นผืนแพขยะต่อเนื่อง พลาสติกมีการแตกเป็นชิ้นเล็กชิ้นน้อย ไปจนถึงส่วนประกอบของพอลีเมอร์ ขณะที่แพอื่น มีพื้นที่ที่ประกอบด้วยระดับพลาสติกที่ถมกันสูง ตะกอนทางเคมี และเศษขยะต่าง ๆ โดยเฉพาะอย่างยิ่งเป็นแผงที่สามารถเห็นได้ด้วยตาเปล่า ศูนย์กลางของแพขยะมหาสมุทรอินเดียประเมินได้ราว 10,000 ชิ้นต่อ 1 ตารางกิโลเมตรFor a discussion of the current sampling techniques and particle size, see Peter Ryan, Charles Moore et al., Monitoring the abundance of plastic debris in the marine environment. Phil. Trans. R. Soc. B 27 July 2009 vol. 364 no. 1526 1999–2012, Transoceanic Trash: International and United States Strategies for the Great Pacific Garbage Patch, Susan L. Dautel, 3 Golden Gate U. Envtl. L.J. 181 (2009)

ดูเพิ่ม
 แพขยะใหญ่แปซิฟิก
# เส้าหลินโชว์ดาวน์ (วิดีโอเกม)
เส้าหลินโชว์ดาวน์เป็นเกมแนวแอคชั่น-ผจญภัย ที่สร้างมาจากการ์ตูนสำหรับเด็กในชื่อเดียวกัน โดยวางจำหน่ายในวันที่ 14 พฤศจิกายน 2006 ผู้เล่นสามารถเล่นเป็นหนึ่งในผู้ฝึกหัดของเส้าหลิน และหนึ่งในเป้ามหายที่สำคัญของเกมคือ Shen Gong Wu (เครื่องมือของจากพระเจ้า) ทั้งนี้ยังมีการสร้าง Shen Gong Wu ขึ้นมาเพื่อเกมโดยเฉพาะอีกด้วย โดย Shen Gong Wu เป็นสิ่งจำเป็นสหรับผู้เล่นที่จะใช้พลังภายในร่างกายhttps://www.gamespot.com/articles/e3-06-xiaolin-showdown-hands-on/1100-6150529/

โดยภายในวิดีโอเกมผู้เล่นจะสามารถเลือกเล่นได้ 6 ตัวละคร ได้แก่ Omi, Raimundo Pedrosa, Kimiko Tohomiko, Clay Bailey, Jack Spicer  และ Chase Young โดยที่ 2 ตัวละครหลังนั้นจะต้องปลดล็อกก่อนจึงจะสามารถใช้ได้ เมื่อเกิด Xiaolin Showdowns ขึ้นผู้เล่นจะถูกพาไปยังสนามกีฬา ที่จะต้องเจอกับในมินิเกมแบบสุ่มhttps://www.ign.com/articles/2006/08/24/gc-2006-xiaolin-showdown-impressions โดยบางครั้ง Master Fung จะปรากฏตัวขึ้นในเกมโดยให้คำแนะนำแก่ผู้เล่น

เวอร์ชัน GameCube นั้นมีการพัฒนาเช่นกัน แต่ภายหลังถูกยกเลิกไป ทั้งนี้เกมนี้เป็นเกมสุดท้ายของเครื่องเอกซ์บอกซ์ที่วางจำหน่ายในยุโรป

เกมเพลย์
รูปแบบการเล่นนั้นคล้ายกับเกม Power Stonehttp://www.gamevortex.com/e3_2006/story.php/Event/Event/956 และ ซูเปอร์สแมชบราเธอส์ เป้าหมายหลักของผู้เล่นคือการเป็นคนสุดท้ายที่ยืนอยู่ ผู้เล่นสามารถใช้ Shen Gong Wu เพื่อช่วยพวกในการต่อสู้ได้ ส่วนในการซื้อหวูนั้นผู้เล่นสามารถใช้สกุลเงินในเกมที่เรียกว่า "เหรียญอวยพร" เพื่อซื้อ

การพัฒนา
ตัวเกมถูกประกาศครั้งแรกในงาน E3 เมื่อเดือนพฤษภาคม 2006 โดยผู้พัฒนาเวอร์ชัน เพลย์สเตชัน 2, PSP และเอกซ์บอกซ์ ได้แก่ BottleRocket Entertainment. ส่วนเวอร์ชันสำหรับเครื่อง DS พัฒนาโดย Razorback Developmentshttps://www.ign.com/articles/2006/05/10/e3-2006-xiaolin-showdown-announcement
# ฟรีดริช ด็อลมัน
ฟรีดริช คาร์ล อัลแบร์ท ด็อลมัน  เป็นนายพลชาวเยอรมันในช่วงสงครามโลกครั้งที่สอง เขาเป็นผู้บังคับการกองพลที่ 7 ระหว่างการบุกฝรั่งเศสของเยอรมนีและในช่วงแรก ๆ ของการบุกนอร์ม็องดีของฝ่ายสัมพันธมิตร จนกระทั่งเขาเสียชีวิตในเดือนมิถุนายน ค.ศ. 1944
# เฉา เชิน
เฉา เชิน (เสียชีวิตวันที่ 24 กันยายน 190 ปีก่อน ค.ศ.)รายงานจากจือจื้อทงเจี้ยน เล่มที่ 12 เฉาเสียชีวิตในวัน จี๋โฉ่ว (己丑) เดือน 8 ปีที่ 5 ในรัชสมัยจักรพรรดิฮั่นฮุ่ย อย่างไรก็ตาม เดือนนั้นไม่มีวัน จี๋โฉ่ว แต่มีวัน อี๋โฉ่ว (乙丑) ซึ่งตรงกับวันที่ 24 กันยายน 190 ปีก่อน ค.ศ. ตามปฏิทินจูเลียน ชื่อรอง จิ้งปั๋ว  เป็น อัครมหาเสนาบดี ของ ราชวงศ์ฮั่นตะวันตก ของจีน เขาเข้าร่วมใน สงครามฉู่-ฮั่น กับฝั่งของ หลิวปัง (จักรพรรดิฮั่นไท่จู่) และมีผลงานอย่างมากถึงการสถาปนาราชวงศ์ฮั่น

 ชีวิตช่วงต้น 
เฉา เชินมาจาก เทศมณฑลเพ่ย์ ปัจจุบันตั้งอยู่ใน มณฑลเจียงซู และเขารับราชการเป็นผู้คุมนักโทษในช่วงต้น เขาเป็นเพื่อนสนิทของ หลิวปัง ครั้งหนึ่ง หลิว ปัง ได้รับมอบหมายให้พานักโทษบางคนไปยัง ภูเขาหลี่ เพื่อเป็นกรรมกรแต่นักโทษบางคนหลบหนีไปได้และหลิวถูกบังคับให้ต้องหลบหนี เขาหลบหนีไปพร้อมกับผู้ติดตามของเขาบน ภูเขาหม่างต้าน (หย่งเฉิง มณฑลเหอหนาน ในปัจจุบัน) และติดต่อแบบลับ ๆ กับ เฉา เชิน และ  เซียว เหอ ใน 209 ปีก่อนคริสตกาล หลังจาก การจลาจลต้าเจ๋อเซียง ปะทุขึ้น นายอำเภอเพ่ย์ถือว่าเป็นการกบฏต่อราชวงศ์ฉิน ดังนั้นเขาจึงฟังคำแนะนำของ เฉา เชิน และ เซียว เหอ ที่ให้เชิญหลิวปังกลับมาสนับสนุนเขา อย่างไรก็ตาม นายอำเภอเปลี่ยนใจในภายหลังและปฏิเสธ หลิว ปัง ไม่ให้เข้าเมือง เขากังวลว่า เซียว เหอ และ เฉา เชิน อาจเปิดประตูเมืองให้หลิวปัง เขาจึงวางแผนจะประหารพวกเขา แต่เซียวและเฉาสามารถหลบหนีและเข้าร่วมกับหลิว ชาวเมืองกบฏต่อนายอำเภอและฆ่าเขา และอนุญาตให้ หลิว ปัง และคนของเขาเข้าสู่เมือง หลิว ปัง สร้างกองทัพกบฏของเขาขึ้นในอำเภอเพ่ย์ และเฉา เชินเป็นที่ปรึกษาคนหนึ่งของเขา
# เกิพพิงเงิน
เกิพพิงเงิน  เป็นในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางตะวันออกของนครชตุทการ์ทไปราว 43 กิโลเมตร เป็นที่ตั้งของบริษัทของเล่นชื่อดังอย่างแมร์คลีน (Märklin)

เมืองนี้ตั้งอยู่ตีนเขาโฮเอินชเตาเฟินในหุบเขาแม่น้ำฟิลส์ ตำนานของเมืองระบุว่าเมืองนี้ถูกก่อตั้งโดยผู้นำชาวอลามันน์ที่ชื่อว่า "เกปโป" ในช่วงคริสต์ศตวรรษที่ 3 หรือ 4 เมืองนี้เคยประสบอัคคีภัยครั้งใหญ่ใน ค.ศ. 1782 ซึ่งเผาผลาญส่วนใหญ่ของเมือง แต่ก็ได้รับการบูรณะขึ้นใหม่ในทันที

แหล่งข้อมูลอื่น
 Official website
# เอ็ม50 ไรซิง
ปืนกลมือ .45 ไรซิง ซึ่งถูกผลิตขึ้นโดยฮาร์ริงตันและริชาร์ดสัน บริษัทผลิตอาวุธปืนในเมืองวุร์สเตอร์, รัฐแมสซาชูเซตส์ สหรัฐอเมริกา และถูกออกแบบและจดสิทธิบัตรโดย Eugene Reising ในปี ค.ศ. 1940 มีปืนทั้งหมดสามรุ่น ได้แก่ โมเดล 50, โมเดล 55 เป็นรุ่นแบบพับท้ายปืน และโมเดล 60 เป็นรุ่นแบบปืนไรเฟิลกึ่งอัตโนมัติRobert C. Ankony, "The US .45 Model 50 and 55 Reising submachine gun and Model 60 Semiautomatic Rifle," Small Arms Review, Jul.2008. ปืนไรซิงจำนวนกว่า 100,000 กระบอกได้ถูกสั่งซื้อในช่วงสงครามโลกครั้งที่สอง และถูกใช้งานในช่วงแรกโดยกองทัพเรือสหรัฐ เหล่านาวิกโยธิน และหน่วยยามฝั่งสหรัฐ แม้ว่าบางครั้งก็จะถูกส่งไปยังแคนาดา โซเวียต และกองกำลังฝ่ายสัมพันธมิตรอื่นๆเพื่อต่อสู้กับฝ่ายอักษะThomas B. Nelson, The World's Submachine Guns, TBN Enterprises, 1963

ผู้ใช้

:  ถูกสั่งซื้อมากว่า 4,000 กระบอก, ถูกจัดส่งและปล่อยออกมาที่ไม่ได้รับการยืนยัน.
:  ถูกยึดมาจากกองทัพแดง.

: ได้รับมาจากกองทหารอาสาสมัครจากพรรคคอมมิวนิสต์มาลายา

:  ถูกยึดมาจากกองทัพแดง

: ได้รับในรูปแบบให้ความช่วยเหลือจากโครงการให้ยืม-เช่า.

: ถูกใช้งานโดยกองทัพฟิลิปปินส์และกรมตำรวจฟิลิปปินส์ในช่วงสงครามโลกครั้งที่สองrจนถึงปี ค.ศ. 1960
# วอลเลย์บอลหญิง ถ้วย ก. 2562
วอลเลย์บอลหญิง ถ้วย ก. 2562 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2562 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 5–9 กรกฎาคม พ.ศ. 2562

 ทีมที่เข้าร่วมแข่งขัน 
 ทีม สิทธิ์การเข้าร่วม พีอีเอ-ศรีสะเกษเจ้าภาพ ไทย-เดนมาร์ค ขอนแก่นสตาร์วอลเลย์บอลไทยแลนด์ลีก ทรีบอร์ดแบน นครนนท์  โอกายามะซีกัลส์ไวลด์คาร์ด ออสเตรเลีย ฟิลิปปินส์

 การแบ่งกลุ่ม 
กลุ่มเอกลุ่มบี พีอีเอ-ศรีสะเกษ  โอกายามะซีกัลส์ ออสเตรเลีย ฟิลิปปินส์ ไทย-เดนมาร์ค ขอนแก่นสตาร์ ทรีบอร์ดแบน นครนนท์

 รอบแรก 
 ผ่านเข้ารอบรองชนะเลิศ

 กลุ่มเอ 

|}

|}

กลุ่มบี

|}

|}

 รอบรองชนะเลิศ 

|}

 รอบชิงอันดับที่ 3 

|}

 รอบชิงชนะเลิศ 

|}

 อันดับการแข่งขัน 

อันดับทีม  PEA-ศรีสะเกษ  โอกายามะซีกัลส์  ทรีบอร์ดแบรน นครนนท์ 4 ไทย-เดนมาร์ค ขอนแก่นสตาร์ 5 6

วอลเลย์บอลหญิง ถ้วย ก. 2562พีอีเอ-ศรีสะเกษชนะเลิศ ครั้งที่ 8 
รายชื่อนักกีฬาวรรณา บัวแก้ว, ปิยะนุช แป้นน้อย, พรพรรณ เกิดปราชญ์, รัตนา ใจเต็ม, ปลื้มจิตร์ ถินขาว, อรอุมา สิทธิรักษ์, ทัดดาว นึกแจ้ง, วิลาวัณย์ อภิญญาพงศ์, ฐาปไพพรรณ ไชยศรี, นุศรา ต้อมคำ, มลิกา กันทอง, อัจฉราพร คงยศ, ชัชชุอร โมกศรี, สุพัตรา ไพโรจน์ผู้ฝึกสอนสุภชัย จิตจำรูญ
# ปืนโอเวน
ปืนโอเวน ซึ่งเป็นที่รู้จักอย่างเป็นทางการว่า โอเวน แมทชีน คาร์ไบน์ เป็นปืนกลมือสัญชาติออสเตรเลียที่ถูกออกแบบโดย Evelyn (Evo) Owen ในปี ค.ศ. 1939 ปืนโอเวนเป็นปืนที่ถูกออกแบบโดยชาวออสเตรเลียเพียงคนเดียวและสร้างขึ้นมาเพื่อใช้งานเป็นปืนกลมือในช่วงสงครามโลกครั้งที่สอง และถูกใช้งานโดยกองทัพออสเตรเลีย ตั้งแต่ปี ค.ศ. 1943 จนถึงช่วงกลางปี ค.ศ. 1960

ผู้ใช้

This is the SAS: A Pictorial History of the Special Air Service Regiment, 1982, p.41, 

: จำกัดการใช้งานในช่วงสงครามเวียดนาม
# วัดบุปผาราม (ปีนัง)
วัดบุปผาราม หรือ วัดซากั๊กจัน  เป็นวัดไทยแห่งหนึ่งตั้งอยู่บนถนนเปรัก ย่านปูเลาตีกุซ เมืองจอร์จทาวน์ รัฐปีนัง ประเทศมาเลเซีย เป็นวัดที่ประดิษฐาน "หลวงพ่อยก" ซึ่งพระพุทธรูปขนาดเล็ก วัดนี้มีชื่อเสียงจากการจัดประเพณีอย่างไทย เช่น สงกรานต์และลอยกระทง มีขบวนแห่แหนไปตามถนนในวันวิสาขบูชา และยังมีการบูชาเทพอื่น ๆ เช่นจตุคามรามเทพและพระพิฆเนศ

 ประวัติ 
วัดบุปผารามสร้างขึ้นใน ค.ศ. 1942 โดยพ่อท่านศรีแก้ว พระสงฆ์ไทย ซึ่งก่อตั้งวัดในช่วงที่ญี่ปุ่นยึดครองมลายา และพ่อท่านศรีแก้วจึงเป็นเจ้าอาวาสรูปแรกของวัด

วัดบุปผารามเป็นทีประดิษฐาน "หลวงพ่อยก" ซึ่งเป็นพระพุทธรูปเก่าอายุนับร้อยปี ตำนานเมืองกล่าวว่าพระพุทธรูปนี้สามารถทำนายความปรารถนาว่าจะสำเร็จหรือไม่โดยการยกพระพุทธรูปเสี่ยงทายสองครั้ง ซึ่งยกครั้งแรกให้ตั้งจิตถึงสิ่งที่ปรารถนา ครั้งที่สองหากยกไม่ขึ้นแสดงว่าสิ่งที่เราปรารถนานั้นจะบรรลุผล

แม้วัดบุปผารามจะเป็นวัดไทยนิกายเถรวาทก็ตาม แต่ปัจจุบันมีการจัดตั้งเทพเจ้านอกศาสนา เช่น พระพิฆเนศซึ่งเป็นของศาสนาฮินดูบริเวณทางซ้ายของประตูวัด มีศาลกวนอิมตามคติลัทธิเต๋าอีกแห่ง และฝั่งตรงข้ามบริเวณทางไปหลุมฝังศพจะพบศาลถู่ที้กงตามคติศาสนาพื้นบ้านจีน
# เจ้าหญิงมาไฮเซนเต ฮาเบต มาเรียมแห่งเอธิโอเปีย
เจ้าหญิงมาไฮเซนเต ฮาเบต มาเรียมแห่งเอธิโอเปีย  ประสูติเมื่อวันที่ 9 กุมภาพันธ์ 2480 เป็นธิดาของ ฮาเบต มาเรียม-กาเบียต-อิงเกอร์เฮ
กับ ยาเลตซาเบธ กอตมา พระบิดาของพระองค์เป็นทายาทของผู้สือบทอดอำนาจของจังหวัดๆหนึ่ง ในอดีตประเทศที่เคยรุ่งเรื่องที่สุดของแอฟริกา ปัจจุบัน พระเชษฐาของพระองค์ดำรงตำแหน่งผู้ว่าเมืองอยู่ ซึ่งดำรงตำแหน่งยาวนานถึง 54 ปี พระองค์ทรงเสกสมรสกับ เจ้าชายซาห์เล เซลาสซีแห่งเอธิโอเปีย พระราชโอรสใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย รับพระราชทานพระนามและพระอิสริยยศที่ เจ้าหญิงมาไฮเซนเต ฮาเบต มาเรียมแห่งเอธิโอเปีย พระชายา มีพระโอรส 1 พระองค์คือ
เจ้าชายเออร์เมส ซาห์เล เซลาสซีแห่งเอธิโอเปีย

ภายหลังจากพระสวามีสิ้นพระชนม์ในพ.ศ. 2505 ทรงดำรงพระอิสริยยศ เจ้าหญิงหม้ายแห่งเอธิโอเปีย พระกรณียากิจของพระองค์คือเป็นประธานมูลนิธิองค์การยูนิเซฟของประเทศ ให้ความช่วยเหลือเยาวชน ก่อนจะเกษียณอายุในพ.ศ. 2545 ปัจจุบันพระองค์ทรงพำนักกับพระโอรสในพระตำหนักคุลเดลวอลล์ ใน กรุงวอชิงตัน ซึ่งทรงสร้างขึ้นตามพระประสงค์ในปี 2553
# เซเวนัส
เซเวนัส  เป็นวงดนตรีชายชาวเกาหลีใต้ ประกอบด้วยสมาชิกสองคน ได้แก่ ฮีแจ และ อีเร ภายใต้สังกัด PCS Entertainment 

ในรายการการแข่งขันเอาชีวิตรอด พีคไทม์ ฮีแจและอีเร เข้าร่วมในฐานะสมาชิกสองคนภายใต้ชื่อกลุ่มเดิมของพวกเขา แมสค์ 

แมสซ์เปิดตัวในฐานะกลุ่มที่มี4คน อูซู, อีรยุก, เอส และ ฮีแจ เมื่อวันที่ 8 สิงหาคม 2016 ด้วยมินิอัลบั้ม Strange ก่อนจะการเพิ่มสมาชิกในวง ในช่วงปลายเดือนกรกฎาคม 2018 เอส และ ชิบิน ออกจากวงเนื่องข้อกล่าวหาในอดีต ไม่นานหลังจากนั้น อีรยุก ออกจากวงเพื่อมุ่งเน้นอาชีพในด้านภาพยนตร์

สมาชิก
สมาชิกปัจจุบัน

ฮีแจ (희재)
อีเร (이레)

อดีตสมาชิก
อีรยุก (이륙)
เอส (에이스)
โดอึน (도은)
ชิบิน (치빈)
มุนบง (문봉)
อูซู (우수)

 ผลงานเพลง 
 อัลบั้ม 
 ชื่ออัลบั้ม รายละเอียด อันดับ ยอดขาย KOR Strangeวางจำหน่าย: 19 สิงหาคม 2016
ต้นสังกัด: JJ Holic, โลเอ็นเอนเตอร์เทนเมนต์
การจัดจำหน่าย: ซีดี, ดิจิทัลดาวน์โหลด 25KOR: 822+
ซิงเกิล
 เพลง ปี อันดับ ยอดขาย อัลบั้ม KOR"Strange" (낯설어)2016 — —Strange"Tina (티나)"2017 — —  "Do It (다해)" — — "—" คือ เพลงอื่นๆที่ไม่ได้ติดชาร์ตอันดับ
# เพ็มฟิกัส
เพ็มฟิกัส  หรือ โรคตุ่มน้ำพอง เป็นโรคหายากชนิดหนึ่งในกลุ่มโรคตุ่มน้ำพองจากภูมิต้านตนเองที่เกิดกับผิวหนังและเยื่อเมือก ชื่อ pemphigus มาจากภาษากรีก pemphix ซึ่งแปลว่า ตุ่มหนอง (pustule)

ผู้ป่วยโรคนี้จะมีตุ่มน้ำพองตามร่างกาย ซึ่งเกิดจากการมีสารภูมิต้านตนเองต่อโปรตีนเดสโมเกลอิน (desmoglein) ที่ทำหน้าที่คล้ายกาวเชื่อมเซลล์หนังกำพร้าแต่ละเซลล์เข้าด้วยกันผ่านจุดเชื่อมที่เรียกว่าเดสโมโซม (desmosome) เมื่อมีภูมิต้านตนเองมาทำลายเดสโมเกลอินแล้วจะทำให้เซลล์แต่ละเซลล์ที่ควรจะติดกันนี้ถูกแยกออกจากกัน เรียกการแยกกันนี้ว่า อะแคนโธลัยซิส (acantholysis) ซึ่งจะทำให้เกิดตุ่มน้ำพอง ซึ่งเมื่อแตกออกแล้วจะกลายเป็นแผลเปื่อย ในบางรายอาจเกิดตุ่มน้ำพองขึ้นเป็นบริเวณกว้างมากๆ ได้International Pemphigus & Pemphigoid Foundation: What is Pemphigus?

ในสมัยก่อนที่ยังไม่รู้สาเหตุของโรคนี้ ชื่อเพ็มฟิกัสจะเป็นคำที่ใช้เรียกโรคใดๆ ที่ทำให้เกิดตุ่มน้ำพองที่ผิวหนังและเยื่อเมือง แต่หลังจาก ค.ศ. 1964 ก็มีผู้วิจัยพบว่าในเลือดของผู้ป่วยเพ็มฟิกัสบางรายจะมีสารภูมิต้านตนเอง (autoantibody) ต่อชั้นผิวหนังที่แยกจากกันจนเกิดเป็นตุ่มน้ำพอง หลังจากนั้นจึงมีการศึกษาเพิ่มเติมและรายงานต่อวารสารการแพทย์เมื่อ ค.ศ. 1971 ว่าโรคนี้เป็นโรคที่มีสาเหตุมาจากภาวะภูมิต้านตนเอง